text: কুবুন্টু () হচ্ছে উবুন্টু অপারেটিং সিস্টেম-এর একটি অফিসিয়াল ডিস্ট্রিবিউশন। এটি নোম-এর বদলে কেডিই গ্রাফিক্যাল এনভায়রনমেন্ট সিস্টেম ব্যবহার করে। এটি উবুন্টু প্রজেক্টেরই একটি অংশ। উবুন্টু ও কুবুন্টু একই পদ্ধতিতে কাজ করে। ফলে দুটি অপারেটিং সিস্টেম একই রেপোজিটরি ব্যবহার করতে পারে। শিপ-ইট প্রোগ্রামের আওতায় যে কেউ কুবুন্টু সিডির অর্ডার দিতে পারেন। একটি নির্দিষ্ট সময় পরপর এর সংস্করণ নিয়মিত প্রকাশিত হয়।
  
  নাম 
  “কুবুন্টু”-এর অর্থ হচ্ছে “মানবতার প্রতি”। শব্দটি এসেছে বেম্বা ভাষার মূল শব্দ “উবুন্টু” – “মানবতা” থেকে। শব্দের প্রথমে 'কে' এসেছে মূলত কেডিই ডেস্কটপ পরিবেশের 'কে' থেকে। কাকতালীয়ভাবে, কিরুন্ডি ভাষায় কুবুন্টু শব্দের অর্থ হচ্ছে “ফ্রি” (মানে 'খরচহীন')
  
  উবুন্টুর সাথে পার্থক্য 
  গ্রাফিক্যাল অ্যাপলিকেশন ও টুলে কুবুন্টু উবুন্টু থেকে মূলত আলাদা:
  
  উবুন্টুর সংস্করণগুলোতে গ্নোম ডেস্কটপ, গ্নোম অ্যাপ্লিকেশন (যেমন- ইভল্যুশন) এবং গ্নোম/জিটিকে+ অ্যাডমিন টুল (যেমন- সিন্যাপ্টিক প্যাকেজ ম্যানেজার) থাকে। অন্যদিকে কুবুন্টুর সংস্করণগুলোতে থাকে কেডিই ডেস্কটপ, কেডিই অ্যাপ্লিকেশন (যেমন- কনটাক্ট) এবং কেডিই/কিউটি অ্যাডমিন টুল (যেমন- অ্যাডেপ্ট ম্যানেজার)। এছাড়া কুবুন্টুতে জিটিকে+ টুলকিটভিত্তিক অ্যাপ্লিকেশনের বদলে কেডিই/কিউটি প্রকল্পের প্যাকেজগুলো ব্যবহার করা হয়। এগুলো মূলত ডিফল্ট প্যাকেজ। তবে কেউ উবুন্টু ইনস্টল করার পর সেখানে কেডিই যোগ করতে পারে। এমনকি, কুবুন্টুর মেটাপ্যাকেজও ইনস্টল করতে পারে। সুতরাং কুবুন্টু বা উবুন্টুতে একটি নির্দিষ্ট অ্যাপ্লিকেশনে আবদ্ধ না থেকে পরস্পরের প্যাকেজগুলো ব্যবহার করা যায়। তবে এ কাজে কিছুটা অসুবিধা অবশ্য রয়েছে। কিউটি এবং জিটিকে ব্যবহারে জায়গা বেশি লাগে এবং মেমোরি খরচ হয় বেশি।
  
  ইতিহাস 
  উবুন্টুতে যেখানে গ্নোম ডেক্সটপ ব্যবহার করা হয় এবং গ্নোম ডেস্কটপের বিভিন্ন সংস্করণ প্রকাশের সাথে সমন্বিতভাবে এটি প্রকাশিত হয়।
  
  মার্ক শাটলওয়ার্থ তার একটি স্বাক্ষাৎকারে বলেছেন:
  
  কুবুন্টু কম্যুনিটি তাদের প্রথম সংস্করণ প্রকাশ করেছে ৮ এপ্রিল ২০০৫ সালে।
  
  গ্যালারি
  
  কুবুন্টুর সংস্করণসমূহ 
  
  উবুন্টুর মতোই কুবুন্টুর যে সংস্করণগুলো প্রকাশিত হয়, সেগুলোর নাম দেওয়া হয় বছর ও মাসের ওপর ভিত্তি করে। প্রতিটি সংস্করণের একটি কোড নাম থাকে। কোনো সংস্করণ প্রকাশের পর ১৮ মাস পর্যন্ত ক্যানোনিক্যাল অধিকাংশ কুবুন্টু সংস্করণগুলোর জন্য প্রয়োজনীয় সহায়তা এবং নিরাপত্তা বিষয়ক হালনাগাদ দিয়ে থাকে। এক্স৮৬ এবং এএমডি ৬৪-এর জন্য কুবুন্টুর ডেস্কটপ সিডিs এবং আলাদা ইনস্টলেশন সিডি দুটোই পাওয়া যায়। কেডিই ৩.৫ এবং কেডিই ৪- উভয়টিতে কুবুন্টু পাওয়া যায়।
  
  সিস্টেম রিকোয়ারমেন্টস 
  
  কুবুন্টুর ডেস্কটপ সংস্করণগুলো বর্তমানে ইন্টেল এক্স৮৬ এবং এএমডি৬৪ আর্টিকেচার সাপোর্ট করছে। এগুলোর পাশাপাশি কিছু সার্ভার এসপিএআরসি আর্কিটেকচারও সাপোর্ট করে থাকে। এছাড়া আনঅফিসিয়ালি পাওয়ারপিসি  আইএ-৬৪ (ইটানিয়াম) এবং প্লেস্টেশন৩ আর্কিটেকচার সাপোর্ট করে থাকে।
  
  কুবুন্টুর জন্য সর্বনিম্ন ৩০০মেগাহার্জ এক্স৮৬ প্রসেসর, ৬৪মেবা র‌্যাম, ৪গিবা হার্ড ড্রাইভ জায়গা এবং ৬৪০x৪৮০ রেজ্যুলুশনের ভিডিও কার্ড ভিজিএ সাপোর্টের দরকার হয়। তবে ডেস্কটপ ইনস্টলেশনের জন্য ৭০০মেগাহার্জ এক্স৮৬ প্রসেসর, ৩৮৪মেবা র‌্যাম, ৮গিবা হার্ড ড্রাইভ জায়গা এবং ১০২৪x৭৬৮ রেজ্যুলুশনের ভিডিও কার্ড ভিজিএ হলে ভালো হয়। সার্ভার ইনস্টলের জন্য ৩০০মেগাহার্জ এক্স৮৬ প্রসেসর, ৬৪মেবা র‌্যাম এবং ৬৪০x৪৮০ রেজ্যুলুশনের ভিডিও কার্ড সাপোর্টের দরকার হয়।
  
  তথ্যসূত্র 
  
   Kubuntu FAQ - Shipit Page last modified 12:18 Sat 19 November 2005, Retrieved 21 December 2005
   Ubuntu 6.06.1 LTS release announcement
  
  বহিঃসংযোগ 
  
   অফিসিয়াল ওয়েব সাইট
   কুবুন্টু ফোরাম (আনঅফিসিয়াল)
   কুবুন্টু গাইড (আনঅফিসিয়াল)—নতুন ব্যবহারকারীদের জন্য সহায়ক গাইড। এতে কুবুন্টু সম্পর্কে বিস্তারিত পর্যালোচনা করা হয়েছে।
   
   টিসিএস-এ কুবুন্টু স্ক্রিনশট
   ফ্রিনোডে #কুবুন্টু 
   কুবুন্টু সম্পর্কিত প্রশ্ন ও উত্তর
   উইন্ডোজ থেকে কুবুন্টুতে আসা ব্যবহারকারীদের জন্য আর্টিকেল
  
  বিষয়শ্রেণী:উবুন্টু (অপারেটিং সিস্টেম)
  বিষয়শ্রেণী:ডেবিয়ান
  বিষয়শ্রেণী:ওপেন সোর্স
  বিষয়শ্রেণী:অপারেটিং সিস্টেম
  বিষয়শ্রেণী:মুক্ত সফটওয়্যার
  বিষয়শ্রেণী:কেডিই
  বিষয়শ্রেণী:লিনাক্স ডিস্ট্রিবিউশন
title: কুবুন্টু